b'\n_START_ARTICLE_\nR\xc3\xa2pa Verde\n_START_SECTION_\nLocalizare\n_START_PARAGRAPH_\nAria natural\xc4\x83 se afl\xc4\x83 \xc3\xaen extremitatea estic\xc4\x83 a jude\xc8\x9bului Bistri\xc8\x9ba-N\xc4\x83s\xc4\x83ud, la limita vestic\xc4\x83 a Mun\xc8\x9bilor C\xc4\x83limani (grup\xc4\x83 muntoas\xc4\x83 apar\xc8\x9bin\xc3\xa2nd lan\xc8\x9bului carpatic al Orientalilor) \xc3\xaen bazinul V\xc4\x83ii Budacului, pe teritoriul administrativ al comunei Dumitri\xc8\x9ba (satul Budacu de Sus).\n_START_SECTION_\nDescriere\n_START_PARAGRAPH_\nRezerva\xc8\x9bia natural\xc4\x83 a fost declarat\xc4\x83 arie protejat\xc4\x83 prin Legea Nr.5 din 6 martie 2000 (privind aprobarea Planului de amenajare a teritoriului na\xc8\x9bional - Sec\xc8\x9biunea a III-a - zone protejate, publicat\xc4\x83 \xc3\xaen Monitorul Oficial al Rom\xc3\xa2niei, Nr.152 din 12 aprilie 2000) \xc8\x99i se \xc3\xaentinde pe o suprafa\xc8\x9b\xc4\x83 de un hectar. Aceasta este inclus\xc4\x83 \xc3\xaen situl de importan\xc8\x9b\xc4\x83 comunitar\xc4\x83 Cu\xc8\x99ma._NEWLINE_R\xc3\xa2pa Verde  reprezint\xc4\x83 o zon\xc4\x83 natural\xc4\x83 (un afloriment aflat pe malul st\xc3\xa2ng al V\xc4\x83ii Budacului) ce ad\xc4\x83poste\xc8\x99te un depozit cu resturi de plante fosile conservate \xc3\xaen straturi de roc\xc4\x83 sedimentar\xc4\x83, constituite din z\xc4\x83c\xc4\x83minte de marn\xc4\x83 tufitic\xc4\x83 \xc8\x99i piroclastite andezitice atribuite Miocenului superior.'